**SAISTOŠIE NOTEIKUMI**

Liepājā

|  |  |  |
| --- | --- | --- |
|  2022.gada 16.jūnijā |  *PRECIZĒTI* *ar Liepājas valstspilsētas pašvaldības domes 2022.gada 18.augusta lēmumu Nr.307/12*   Nr.12 (prot. Nr.10, 7.§) |  |
| Grozījumi Liepājas pilsētas domes 2011.gada 27.oktobra saistošajos noteikumos Nr.13 “PAR IZGLĪTOJAMO ĒDINĀŠANAS MAKSAS ATVIEGLOJUMIEMLIEPĀJAS VISPĀRĒJĀS IZGLĪTĪBAS IESTĀDĒS” |
|  | Izdoti saskaņā ar Izglītības likuma 17.panta trešās daļas 11.punktu, likuma “Par pašvaldībām” 43.panta trešo daļu  |

Izdarīt Liepājas pilsētas domes 2011.gada 27.oktobra saistošajos noteikumos Nr.13 “PAR IZGLĪTOJAMO ĒDINĀŠANAS MAKSAS ATVIEGLOJUMIEM LIEPĀJAS VISPĀRĒJĀS IZGLĪTĪBAS IESTĀDĒS” (Latvijas Vēstnesis, 2011., 197.nr., 2012., 45.nr., 2013., 22..nr., 2014., 8.nr.) šādus grozījumus:

1. Svītrot 5.punktu.

2. Izteikt 6.4.apakšpunktu šādā redakcijā:

“6.4. no ģimenes, kura audzina trīs un vairāk bērnus vecumā līdz 18 gadiem vai ar I vai II invaliditātes grupu, kuras nav sasniegušas 24 gadu vecumu, bet, ja kāds no bērniem turpina mācības vispārējās izglītības vai profesionālās izglītības iestādē dienas maiņā, tad līdz dienai, kad viņš sasniedzis 24 gadu vecumu;”.

3. Svītrot 7.2.apakšpunktu.

4. Izteikt 8.4.apakšpunktu šādā redakcijā:

“8.4. no ģimenes, kura audzina četrus un vairāk bērnus vecumā līdz 18 gadiem, vai ar I vai II invaliditātes grupu, kuras nav sasniegušas 24 gadu vecumu, bet, ja kāds no bērniem turpina mācības vispārējās izglītības vai profesionālās izglītības iestādē dienas maiņā, tad līdz dienai, kad viņš sasniedzis 24 gadu vecumu;”.

5. Izteikt 8.1 punktu šādā redakcijā:

“8.1 Vispārizglītojošā skolā atvieglojumu 50% apmērā ir tiesības saņemt izglītojamajam no ģimenes, kura audzina trīs bērnus vecumā līdz 18 gadiem vai ar I vai II invaliditātes grupu, kuras nav sasniegušas 24 gadu vecumu, bet, ja kāds no bērniem turpina mācības vispārējās izglītības vai profesionālās izglītības iestādes dienas maiņā, tad līdz dienai, kad viņš sasniedz 24 gadu vecumu.”

6. Izteikt 9.punktu šādā redakcijā:

“9. Atvieglojumus pieprasa izglītojamā vecāks vai likumiskais pārstāvis, ja iesniedzējam ir oficiālā elektroniskā adrese, iesniedzot elektronisku iesniegumu attiecīgās izglītības iestādes vadītājam vai direktoram. Ja personai nav oficiālā elektroniskā adrese, tā iesniegumu iesniedz klātienē izglītības iestādē.”

7. Svītrot 9.1.-9.6.apakšpunktu.

8. Izteikt 11.1.apakšpunktu šādā redakcijā:

“11.1. noteikumu 6.1., 6.2., 6.3., 6.4., 8.1., 8.3. un 8.4.apakšpunktā, 8.1 punktā noteiktajā gadījumā - līdz mācību gada beigām;”.

|  |  |
| --- | --- |
| Priekšsēdētājs |  Gunārs Ansiņš  |